
Skeptikko  ja  paranormaalit  ilmiöt 


Nils  Mustelin 


Skeptisen  toiminnan  perusideahan  on,  että  paranormaaleja  ilmiöitä  tai  kyky¬ 
jä  koskevia  väitteitä  pitäisi  tutkia  empiirisesti  ja  huoleiiisesti.  Siksi  Skepsiksen 
ensimmäisen  seminaarin  teemaksi  onkin  valittu  kysymys  "Are  there  any  vveii- 
attested  Paranormal  phenomena?"  —  eli  vapaasti  suomennettuna:  Onko  ole¬ 
massa  vakuuttavaa  näyttöä  paranormaaleista  ilmiöistä? 

Miksi  näiden  asioiden  tutkiminen  on  skeptikon  mielestä  niin  tärkeää?  Erino¬ 
maisessa  kirjassaan  Pseudoscience  and  the  Paranormal  (Prometheus  Books, 
1988)  amerikkalainen  psykologi  Terence  Hines  pohtii  tätä  kysymystä  ja  esittää 
useampia  vaatimuksia,  joista  tässä  lyhyt  yhteenveto. 

Ensiksi  emme  voi  etukäteen  sulkea  pois  sitä  mahdollisuutta,  että  jopa  täysin 
uskomattomalta  kuulostava  väite  saattaa  sittenkin  sisältää  ainakin  totuuden  jy¬ 
väsen,  jonka  verifiointi  tieteellisin  menetelmin  voisi  suuresti  lisätä  tietoamme. 
Esimerkkinä  tästä  Hines  mainitsee  mm.  akupunktion,  joka  perustuu  täysin  vir¬ 
heelliseen  käsitykseen  ihmisruumiin  rakenteesta,  mutta  on  siitä  huolimatta  tie¬ 
tyissä  tapauksissa  toimiva  keino  edistää  aivojen  endorfiinieritystä  ja  sitä  kautta 
lievittää  kipua. 

Toiseksi:  kun  huolelliset  tutkimukset  tuntuvat  viittaavan  siihen,  että  väite  jos¬ 
takin  paranormaalista  ilmiöstä  on  perätön,  tiedeyhteisöllä  on  moraalinen  velvol¬ 
lisuus  informoida  yleisöä  fäsfä.  Erifyisen  pakottava  tämä  velvoite  on  tietysti 
silloin,  kun  kyyniset  humpuukimaakarit  käyttävät  ihmisten  ahdistuneisuutta  tai 
sairautta  hyväkseen  ja  aiheuttavat  suoraan  tai  epäsuorasti  kipuja,  kärsimyksiä 
tai  jopa  ennenaikaisen  kuoleman. 

Komanneksi  erilaisten  pseudotieteellisten  oppirakennelmien  hämmästyttävän  suu¬ 
ri  suosio  tarjoaa  psykologeille  hyvin  mielenkiintoisen  tutkimuskentän.  Yhteiskun¬ 
nan  kannalta  olisi  esimerkiksi  hyödyllistä  selvittää,  mitkä  persoonallisuuden  piir¬ 
teet  tai  muut  tekijät  saavat  muuten  järkevästi  ajattelevan  ihmisen  takertumaan 
väitteisiin,  jotka  ovat  yhä  uudelleen  osoittautuneet  harhoiksi  tai  jopa  valheiksi. 

Skepsiksen  seminaarista  lisää  sivulla  16.  Kansainvälisesti  tunnettujen  tutkijoi¬ 
den  osallistuminen  seminaariin  antanee  takeet  vilkkaasta  ja  mielenkiintoisesta 
keskustelusta. 

CSICOPin  kokous  Bad  Töizissä  5-7.5.1989 


Erkki  Kauhanen 


Edellisessä  Skeptikossa  Hannu  Karttunen  taisi  lupailla,  että  palaamme  jossain 
myöhemmässä  numerossa  Bad  Töizin  kokoukseen  hieman  tarkemmin.  No,  teen 
sen  nyt. 

Skeptinen  liike  on  tietysti  nähtävissä  jonkinlaisena  vastavoimana  vallitsevalle 
humpuukille  ja  hurlumheille.  Oikeastaan  voisi  sanoa  ilkeästi  niinkin,  että  skeptik¬ 
kojen  aktiviteetteja  ohjailee  kaikkein  eniten  se,  mitä  humpuukiosasto  parhaillaan 
puuhailee.  Niinpä  tämänkin  kokouksen  ohjelmaluettelo  olisi  voinut  melkein  sel¬ 
laisenaan  olla  joltain  rajatiedon  messuilta:  vaihtoehtolääketiede,  New  Age,  krea¬ 
tionismi,  maasäteily  ja  taikavarvut,  grafologia,  ym.  Alustajajoukko  rajatiedon 
messuilla  tosin  olisi  ollut  aivan  toinen. 

Yksi  selvä  havainto  oli  se,  että  Keski-Euroopan  skeptikkoja  työllistää  eniten  kai¬ 
kenlainen  pseudolääketiede,  kuten  homeopatia,  henkiparannus ja  iirisdiagnostiik- 
ka.  Meillähän  näiden  vaikutus  alkaa  vasta  hiljalleen  toden  teolla  tuntua. 

Konferenssin  kiinnostavimpia  esitelmiä  oli  mielestäni  hollantilaisen  Limburgin 
yliopiston  epidemiologian  professorin  tri.  Paul  Knipschildin  esitys  "Eine  Ubersicht 
uber  unwirksame  Medizin".  Knipschild  työryhmineen  oli  tutkinut  vaihtoehtolää¬ 
ketieteen  metodeja  sekä  kliinisin  kokein  että  perusteellisin  kirjallisuusselvityksin. 

Homeopatia,  iirisdiagnostiikka,  akupunktio  ym.  saivat  Knipschildiltä  kyytiä, 
mutta  sen  sijaan  ginseng-juurelle  hän  teki  pienen  myönnytyksen.  Knipschildin 
mukaan  eräät  ginseng-preparaatit  ovat  antaneet  kiistattoman  positiivisia  tulok¬ 
sia  sokkokokeissa,  joissa  on  selvitelty  niiden  vaikutusta  vanhusten  yleiseen  vita¬ 
liteettiin. 

Toisaalta,  tätä  ei  kai  voine  pitää  minään  ihmeenä  eikä  voittona  pseudolääketie- 
teelle:  onhan  toki  jo  kauan  tiedetty,  että  Ginseng  radix  kuuluu  niihin  kasvei¬ 
hin,  jotka  sisältävät  runsaasti  steroidityyppisiä  glykosideja,  kuten  saponiineja  (ks. 
esim.  Schantz  ja  Hiltunen:  Farmakognosia,  s.  227).  Ja  monilla  saponiineilla 
tiedetään  olevan  voimallisia  lääketieteellisesti  hyödynnettäviä  ominaisuuksia;  ne 
voivat  mm.  olla  antiviraalisia  (viruksia  tuhoavia  tai  ainakin  hautaavia),  antimy- 
koottisia  (sieniä  tuhoavia)  tai  diureettisia  (virtsan  eritystä  voimistavia). 

Knipschildin  voimakas  kritiikki  akupunktiota  kohtaan  sen  sijaan  on  ehkä  suo- 
maiaisittain  kiinnostavampaa.  Meillähän  juuri  aku  on  laajimmin  yleisen  hyväk¬ 
synnän  saanut  vaihtoehtolääketieteen  muoto,  jota  harjoittavat  jo  melko  monet 
lääkärit  vastaanotoillaan.  Tämä  on  minusta  niin  kiinnostavaa,  että  olen  kirjoitta¬ 
nut  Knipschildille  ja  pyytänyt  tarkempia  tietoja  hänen  selvityksistään.  Kun  niitä 
joskus  on  käytettävissä,  palaan  tähän  akupunktioasiaan  tarkemmin.  Akupunktio 
on  varmasti  oman  juttunsa  arvoinen  asia.  Jos  jollakulla  jäsenellä  on  akupunk¬ 
tiosta  omaa  tietoa  tai  kokemusta  joko  potilaana  tai  ammatin  puolesta,  siitä  olisi 
kiinnostavaa  kuulla. 

Myös  homeopatia  tuli  Knipschildin  lisäksi  esille  varsin  monessa  puheenvuorossa, 
siitä  puhumattakaan,  että  Bad  Töizissä  näytti  olevan  jo  pelkästään  pääkadun 
varrella  melko  monta  homeopaattisia  valmisteita  myyvää  liikettä.  Keskustelin 
homeopatiasta  myös  James  Bändin  kanssa;  hänellä  oli  uutta  kerrottavaa  mm. 
Benvenisten  tapauksesta.  (Jacques  Benvenistehän  oli  se  ranskalainen  tutkija, 
joka  herätti  vuosi  sitten  kohun  julkaisemalla  A/afuressa  artikkelin,  jossa  hän  väitti 
suorittaneensa  eräällä  veriseerumilla  onnistuneita  homeopaattisia  laimennuksia. 
Eli  hän  siis  väitti  litkujensa  toimivan  alkuperäisen  seerumin  tavoin  vielä  senkin 
jälkeen,  kun  ne  oli  laimennettu  vedellä  niin  laimeiksi,  ettei  alkuperäisen  seerumin 
aineita  äärimmäisen  suurella  todennäköisyydellä  ollut  enää  jäljellä  viimeistäkään 
eksynyttä  molekyyliä.) 

Rand!  kertoi  mm.  tohtori  Benvenisten  aikaisemmista  vaiheista  (hän  oli  kuulem¬ 
ma  70-luvulla  yrittänyt  Yhdysvalloissa  myyskennellä  kehittämäänsä  ikiliikkujaa), 
ja  aivan  erityisesti  Benvenisten  assistentista,  tri  Elisabeth  Davenasista.  Kaikesta 
päättäen  juuri  Davenas  oli  koko  huijauksen  arkkitehti.  Ainakin  Bändi  vakuutti 
uskovansa,  että  Benveniste  itse  oli  toiminut,  joskin  varomattomasti  ja  aivotto- 
masti,  myös  bona  fide.  Luulisin  kuitenkin,  että  Bändiä  kannattaa  tästä  asiasta 
jututtaa  tarkemmin,  kun  hän  tulee  seminaariimme  syksyllä. 

Tämä  homeopatia-asia  jäi  minua  kaivelemaan  mm.  siksi,  että  tiedän  sillä  sekto¬ 
rilla  olevan  nyt  Suomessa  paljon  nousevaa  aktiviteettia.  Ehkä  huomasitte  itsekin 
Helsingin  Sanomissa  20.5.-89  toimittaja  Ilse  Raution  mielinkielisen  artikkelin 
Irmeli  Ivalo-Sjöliestä,  joka  on  vakaasti  päättänyt  "tuoda  kunniallisen  homeopa¬ 
tian  Suomeen”.  Esitän  tässä  nyt  teekupin  pohjaan  kurkistettuani  seuraavan  har¬ 
vinaisen  eksaktin  ennustuksen:  homeopatiasta  puhutaan  lehdistössä  seuraavan 
kalenterivuoden  aikana  enemmän  kuin  70-luvulla  yhteensä,  ja  homeopaattisten 
preparaattien  myynti  Suomessa  nousee  seuraavan  2.48  vuoden  aikana  ainakin 
3.17-kertaiseksi.  (Sitten  vielä  väitetään,  etteivät  ennustajat  koskaan  tee  riittä¬ 
vän  tarkkoja  ennusteital) 


Minusta  tuntuu,  että  tässä  olisi  muutamalle  meidän  lääkärijäsenellemme  hyvä 
selvityksen  ja  seurannan  kohde:  mitä  homeopaattisia  preparaatteja  toistaiseksi 

on  liikkeellä  ja  paljonko,  ketkä  niitä  tuovat  maahan,  ketkä  myyvät,  ja  moniko 
lääkäri  niitä  suosittelee  jne. 

HYVÄT  SKEPTISET  LÄÄKÄRIT:  TÄMÄ  ON  VETOOMUS. 
PERUSTAKAA  HOMEOPATIAN  SEURANTARYHMÄ. 

Kiinnostuneet  saavat  yhteyden  toisiinsa  vaikkapa  SkeptikkoAeMen  kautta  tai  sit¬ 
ten  ilmoittautumalla  minulle.  (Tämä  on  osa  sitä  viime  numerossa  aloittamaani 
salajuonta,  jonka  tarkoituksena  on  aktivoida  oppineet  jäsenemme  lahjoittamaan 
edes  pienen  osan  energiastaan  aktiivisen  skeptisen  toiminnan  alttarille  (mikä  kie¬ 
likuva,  yök,  mutta  menkööni)) 

Itse  asiassa  olen  tainnut  jo  eksyä  syrjään  itse  Bad  Töizin  kokouksesta,  mutta  ei 
se  mitään.  Sanon  vaan,  että  ylen  kiinnostavia  olivat  alustukset,  ja  ylen  monta 
kiinnostavaa  ihmistä  oli  tavattavissa.  Ilmoitamme  tässä  lehdessä  seuraavasta 
skeptikkojen  kansainvälisestä  kokouksesta  hyvissä  ajoin,  jotta  mahdollisimman 
moni  pystyisi  järjestämään  itsensä  mukaan. 


Kuva:  Innostunut  asiakas  matkalla  ostamaan  homeopaattisia  preparaatteja. 

Kirjaimet  osoittavat  preparaattien  todennäköisimmät  vaikutuskohdat. 

Kirjallisuutta 


Kiinalainen  skeptikko  ajanlaskumme  alkuajoilta 

Kalevi  Kuitunen 


Kun  näkee,  miten  herkkäuskoiset  levittävät  vuosisadasta  toiseen  moneen  kertaan 
vääriksi  todistettuja  kuvitelmia,  on  virkistävää  huomata,  että  epäilijöitäkin  on 
ollut  jo  kauan  sitten.  Noin  vuonna  100  kuollut  kiinalainen  Wang  Tshung  kirjoitti 
esseekokoelmassaan  Lun-heng  (Kriittisiä  mietelmiä)  kansanomaisia  uskomuksia 
vastaan.  Lin  Jutang  on  julkaissut  häneltä  antologiassa  Ymmärtämisen  taito 
(suom.  Eila  Pennanen,  WSOY  1962)  vajaan  kolmen  sivun  lyhennelmän  aiheesta 
onko  haamuja  olemassa. 

Kansa  uskoi,  että  vainajan  hengellä  on  tietoisuus  ja  että  se  voi  vahingoittaa. 
Wang  Tshung  todisteli  molemmat  käsitykset  vääriksi.  Hänestä  ihminen  oli  ver¬ 
rattavissa  eläimiin,  ja  jos  eläimestä  ei  tule  haamua  sen  kuoltua,  kuinka  ihmisestä 
tulisi?  "Ihmisen  elämä  johtuu  hänen  hengestään,  ja  tämä  henki  sammuu  kun 
ihminen  kuolee.  Ihmisen  henki  (tshi  eli  energia)  elää  hänen  verestään,  ja  kun 
ihmisen  veri  kuivuu  hänen  kuoltuaan,  henki  eli  energia  häviää.  Sitten  ruumis 
hajoaa  ja  muuttuu  maaksi." 

Nykyään  kyllä  kerrotaan  eläintenkin,  varsinkin  lemmikkieläinten  haamuista,  mut¬ 
ta  Wang  Tshungilla  on  toinen  ja  parempi  argumentti  aaveiden  todellisuutta  vas¬ 
taan.  Jos  haamu  on  vainajan  henki,  sen  joka  näkee  haamun  pitäisi  nähdä  pelkkä 
alaston  hahmo,  mutta  nehän  ovat  aina  pukeissa.  Voi  kyllä  järkeillä,  että  itse 
henki  säilyy  tullakseen  haamuksi,  mutta  vaatetus  on  jo  liikaa.  Nykyäänkin  so¬ 
pisi  kysyä  niiltä,  jotka  puhuvat  kuolemassa  irtautuvasta  astraalihengestä,  miten 
he  selittävät  vainajailmestysten  ulkoasun.  Kuka  on  kuullut  astraalikengistä  tai 
astraalivaatteista?  Keskiajan  Euroopasta  on  tosin  joitakin  kertomuksia  alasto¬ 
mina  ilmestyneistä  vainajista,  mutta  tämä  selittyy  kirkkojen  viimeistä  tuomiota 
esittävistä  kuvista,  joissa  haudasta  nousijat  ovat  vaatteettomia.  Muuten  tarinoi¬ 
den  haamut  ovat  aina  pukeissa,  ja  on  merkillistä,  että  kriitikot  niin  harvoin  ovat 
huomanneet  iskeä  tähän  seikkaan. 

Kyseinen  luku  on  hieman  eri  tavoin  lyhennettynä  Penguin-taskukirjassa  Antho- 
logy  of  Chinese  Literature  (1967).  Siitä  selviää,  ettei  auta,  vaikka  haamut 
olisivatkin  alasti.  Ruumiista  irrallaan  hengellä  ei  kerta  kaikkiaan  voi  olla  mitään 
muotoa.  Ihmisen  kuoltua  ruumis  hajoaa  ja  samoin  hengelle  käy  kuin  sulavalle 

jäälle.  Kuoleman  jälkeen  tietoisuutta  on  yhtä  vähän  kuin  ennen  syntymää,  eikä 
vainaja  pysty  toimimaan  saati  vahingoittamaan  ketään. 

Pengoin  käyttää  kirjoittajasta  nimeä  Wang  Ch'ung  samoin  kuin  Kansojen  kirjal¬ 
lisuus  (osa  2,  WSOY  1974),  jonka  muutaman  rivin  esittelyssä  sanotaan  kauniisti, 
että  hän  kirjoitti  "selkeän  humoristisella,  usein  myös  purevan  satiirisella  tyylillä 
terveen  järjen  puolesta",  eikä  vapaampaa  kynää  liene  koskaan  esiintynyt  Kiinas¬ 
sa. 

Wangin  todistelujen  käyttökelpoisuus  ei  ole  vähentynyt  parissatuhannessa  vuo¬ 
dessa.  Hän  vertaa  kuolevaa  sammuvaan  tuleen:  "Jos  olisi  mahdollista  saada  jo 
sammunut  tuli  syttymään  uudestaan,  sitten  saattaisin  taipua  pitämään  totena 

olettamusta,  että  vainajat  voivat  saada  hahmon  ja  muodon  uudestaan. - 

Sammunut  tuli  ei  valaise,  ja  kuolleella  ei  voi  olla  tietoisuutta." 

Tapaisipa  kuolemanjälkeisen  elämän  mahdollisuutta  pohtivissa  kirjoissa  useam¬ 
min  samaa  loogista  päättelykykyä  kuin  vanhan  kiinalaisen  tekstissä:  "Jos  me  siis 
myönnämme,  että  haamujen  vaatetuksen  näkeminen  johtuu  näkijän  mielikuvi¬ 
tuksesta,  meidän  on  myös  sanottava,  että  kun  ihminen  näkee  haamun  muodon, 
sekin  johtuu  hänen  mielikuvituksestaan.  Sen  vuoksi  kuviteltu  näky  ei  ole  vainajan 
henki." 

Skepsiksen  tiedotuksia 


Johdatus  jäsenyyden  perusteisiin 

Skepsis-yhdistyksen  koimas  elinvuosi  on  toistaiseksi  merkinnyt  maitiilista  jäsen¬ 
määrän  kasvua.  Toissa  vuonna,  kun  toimintaa  käynnisteitiin,  jäsenmaksun  mak¬ 
soi  39  epäilijää,  viime  vuonna  maksuja  tuli  45  ja  tämän  vuoden  kesäkuun  lopussa 
yhdistyksen  kassaa  oli  kartuttanut  53  jäsentä.  Heinäkuussa  uusia  jäsenehdokkai¬ 
ta  ilmoittautui  puolen  tusinaa. 

Kuten  kaikkeen  inhimilliseen  toimintaan,  myös  järjestäytyneeseen  epäilyyn  liittyy 
monenlaisia  kummallisuuksia.  Yksi  niistä  on  se,  että  jotkut  skeptikot  luulevat 
saavansa  yhdistyksen  lehteä  ja  muita  jäsenetuja  ilmaiseksi.  Jäsenluettelossamme 
onkin  mainittujen  53  jäsenen  lisäksi  nelisenkymmentä  henkilöä,  jotka  eivät  ole 
vielä  maksaneet  jäsenmaksuaan. 

Skepsiksen  hallitus  päätti  toukokuun  lopussa,  että  yhdistyksen  varsinaisia  jäse¬ 
niä  ovat  ne,  jotka  ovat  lähettäneet  jäsenanomuksen  ja  maksaneet  jäsenmaksun. 
Sellainen  henkilö,  joka  ei  ole  palauttanut  jäsenanomusta,  mutta  on  maksanut 
jäsenmaksunsa,  katsotaan  tästä  lähtien  vain  Skepf/Mo-lehden  tilaajaksi,  mutta 
ei  yhdistyksen  jäseneksi.  Pelkkä  jäsenanomuksen  täyttäminen  ei  takaa  jäsenyyt¬ 
tä  eikä  Skeptikon  tuloa:  tämä  on  viimeinen  numero,  joka  lähetetään  kaikille 
rekisterissä  oleville  ihmisille. 

Jos  oma  jäsenmaksusi  on  tältä  vuodelta  hoitamatta,  saat  piakkoin  tilillepanokor- 
tin.  Jokainen  maksu  olisi  juuri  nyt  tärkeä,  koska  syksyn  seminaari  ja  erityisesti 
Bändin  vierailu  tulevat  rasittamaan  taloudenhoitajaamme  Erkki  Kauhasta  pahas¬ 
ti. 

Jäsenanomuksen  löydät  tämän  lehden  takakannen  sisäpuolelta.  Jos  haluat  olla 
yhdistyksen  jäsen,  lähetä  se  täytettynä  Matti  Virtaselle.  Osoite  on  Kuismakuja 
1  S  18,  00720  Helsinki.  Hallitus  toivoo  saavansa  jäsenkunnasta  mahdollisim¬ 
man  tarkat  tiedot,  jotta  kyselijät  voidaan  tarvittaessa  ohjata  oikean  asiantun¬ 
tijan  puheille.  Sihteeri  auttaa  myös  jäseniä  löytämään  toisensa;  tietoa  muista 
skeptikoista  voi  saada  Virtasen  puhelinnumerosta  (90)  356  028. 

Skepsiksen  hallitus 

Maaliskuussa  1989  Skepsiksen  yleiskokous  valitsi  hallitukseen  seuraavat  henkilöt: 

Nils  Mustelln  (puheenjohtaja) 

Aidasmäentie  41  F,  00650  Helsinki 

puh.  (90)  728  5770 

TEKES,  PL  69,  00101  Helsinki 

puh.  (90)  129  8401 ,  telefax  (90)  694  9196 

S.  Albert  Kivinen  (varapuheenjohtaja) 

Meritullinkatu  15  B  24,  00170  Helsinki 
puh.  (90)  636  917 

Helsingin  yliopisto.  Filosofian  laitos.  Unioninkatu  40  B,  00170  Helsinki 
puh.  (90)  192  4257 

Matti  Virtanen  (sihteeri) 

Kuismakuja  1  S  18,  00720  Helsinki 
puh.  (90)  356  028 

Erkki  A.  Kauhanen  (rahastonhoitaja) 

Laivanvarustajankatu  9  A  16,  00140  Helsinki 
puh.  (90)  607  458 

Suomen  yleisradio,  PL  10,  00241  Helsinki 
puh.  (90)  152  5294 

Hannu  Karttunen  (Skeptikon  päätoimittaja) 

Kolmas  linja  30  A  9,  00530  Helsinki 
puh.  (90)  712  302 

Tieteellisen  laskennan  palvelu,  PL  40,  02101  Espoo 
puh.  (90)  457  2709,  telefax  (90)  457  2302 

Heta  Häyry  (luentosarjan  järjestäjä) 

Caloniuksenkatu  8  A  22,  0010  Helsinki 
puh.  (90)  442  424 

Helsingin  yliopisto.  Filosofian  laitos.  Unioninkatu  40  B,  00170  Helsinki 
puh.  (90)  192  4254 

Nils  Edelman 

Varkkabergsgatan  30  G  73,  20340  Abo 
puh.  (921)  485  263 


Ilkka  Tuomi 

Runeberginkatu  21  G  57,  00100  Helsinki 
puh.  (90)  407  881 

Nokian  tutkimuskeskus,  PL  156,  02101  Espoo 
puh.  (90)  437  6545,  telefax  (90)  437  6227 


Skepsis-luennot  jatkuvat 

Yhdistyksen  syyskiireisiin  kuuluu  tänäkin  vuonna  yleisöluentojen  sarja.  Lokakuun 
seminaarimme  vuoksi  järjestämme  kuitenkin  vain  kolme  luentoa,  syys-,  marras- 
ja  joulukuussa.  Kuten  odottaa  saattaa,  laatu  korvaa  määrän. 

Keskiviikkona  syyskuun  20:ntenä  luennoitsijamme  on  kaikille  tuttu  Skepsiksen 
varapuheenjohtaja  S.  Albert  Kivinen.  Hän  on  luvannut  kertoa  historian  salaliit¬ 
toteorioista. 

Marraskuussa,  22.  päivänä,  Porthanian  puhujakorokkeelle  astuu  toinen  hallituk¬ 
semme  jäsen,  geologian  historian  kirjoittaja,  professori  Nils  Edelman.  Hänen 
aiheenaan  on  Atlantis-taru  ja  sen  ympärille  sepitetyt  geologiset  teoriat. 

Joulukuussa  (13.  päivä)  koetamme  perehtyä  uskonnollisten  tekstien  maailmaan: 
Mitä  eksegetiikka  opettaa  skeptikolle?  Muinaisten  kirjoitusten  tulkintavaikeuk¬ 
sista  luennoi  Helsingin  yliopiston  maineikkaisiin  raamatuntukijoihin  kuuluva  vie¬ 
raamme,  jonka  nimi  ilmoitetaan  myöhemmin. 

Kuten  jo  niin  monena  vuonna  aiemminkin.  Skepsis-luennot  pidetään  Helsingin 
yliopistolla,  Porthanian  luentosalissa  IV.  Kuten  ehkä  huomasit,  luentopäivä  on 
aina  keskiviikko.  Tilaisuudet  alkavat  periaatteessa  kello  18,  mutta  noudatamme 
käytännössä  yliopistolla  vakiintunutta  huonoa  tapaa,  joka  suo  luvan  varttitunnin 
myöhästymiseen. 

Skepsis-lentosarjan  järjestelyistä  vastaa  hallituksen  jäsen  Heta  Häyry.  Hänelle  voi 
jo  nyt  lähettää  vihjeitä  ja  toivomuksia  kevään  1990  luentosarjasta  osoitteeseen 
Galoniuksenkatu  8  A  22;  00100  Helsinki. 

Tähdet  ja  Avaruus  -lehti  kaipaa  avustusta  ... 

Tähtitieteellinen  yhdistys  Ursan  lehti  Tähdet  ja  Avaruus  on  julkaissut  jo  muu¬ 
taman  vuoden  ajan  ansiokasta  Hämärän  rajamailla  -palstaa,  jolla  on  kerrottu 
monista  Skepsis-yhdistyksen  toimintaa  sivuavista  aiheista.  Kun  Skepsis  on  nyt 
ryhtynyt  julkaisemaan  omaa  lehteä,  on  alkuperäinen  hämärän  palsta  vaarassa 
ajautua  pulaan. 

T+A:n  vastaava  toimittaja  Seppo  Linnaluoto  onkin  nyt  kääntynyt  yhdistyksem¬ 
me  puoleen  ja  tiedustellut,  löytyisikö  Skepsiksen  piiristä  ketään  kirjoitteluhaluista 
ihmistä.  Tähtiharrastajia  kiinnostavat  tietysti  ennen  muuta  astrologia,  ufot  ja 
muut  taivaankantta  sivuavat  ilmiöt. 

Jos  Ursan  lehden  avustaminen  kiinnostaa  sinua,  ota  toki  yhteys  Linnaluotoon. 
Hänet  tavoittaa  puhelinnumerosta  174  048.  Ursan  osoite  on  Laivanvarustajan- 
katu  3;  00140  Helsinki.  Syksyn  seuraavan  Tähdet  ja  Avaruus  -lehden  aineiston 
jättöpäivä  on  16.  syyskuuta. 

...  mutta  älä  unohda  Skeptikkoakaan 

Älä  kuitenkaan  unohda,  että  myös  SkeptikkoAehti  kaipaa  avustuksia.  Toimitus 
ottaa  kiitollisena  vastaan  kirjoituksia  ja  muuta  alaan  liittyvää  materiaalia.  Jos 
epäilet  kirjoittajan  kykyjäsi,  autamme  kyllä  mielellämme  tekstin  viimeistelyssä. 

Julkaisemme  tarpeen  vaatiessa  myös  yleisönosastoa,  johon  voit  lähettää  uutisia, 
kommentteja  tapahtumiin,  yhdistyksen  ja  lehden  kritiikkiä,  mitä  tahansa  rajatie- 
teisiin  liittyvää. 


Paholaisen  asianajaja  maaiimaiia 

Maaliskuussa  ilmestynyt  Skepsis-yhdistyksen  kirja  Paholaisen  asianajaja  on  eh¬ 
tinyt  kesän  aikana  kulua  monissa  käsissä  ja  herättää  aavistuksen  verran  keskus¬ 
teluakin.  Kirjan  saama  vastaanotto  on  kuitenkin  ollut  niin  yksipuolisen  kiittävää, 
että  asiaa  täytyy  hieman  ihmetellä.  Olemmeko  hutaisseet  ohi  maalin,  kun  kukaan 
ei  vaivaudu  pahemmin  moittimaan? 

Pseudomaailman  pää-äänenkannattaja  Ultra  ei  esimerkiksi  ole  lotkauttanut  kor¬ 
vaansa  Paholaisen  asianajajalle.  Antroposofien  Katsaus  (3/89)  sen  sijaan  oli 
perehtynyt  kirjaan  sen  verran,  että  löysi  esipuheesta  yhden  "melko  naiivin  en- 
nakkoarvostelman”.  Tämä  onkin  ainoa  kohta,  jonka  Katsauksen  kriitikko  poimii 
koko  kirjasta,  ja  se  kuuluu  näin:  "Koska  kukaan  ei  ole  kuitenkaan  koskaan  nähnyt 

yhtään  sieluruumista  ja  koska  niiden  oiettaminen  ei  juuri  auta  meitä  ymmärtä¬ 
mään  maailmaamme..."  Arvostelijan  mukaan  kirjan  kirjoittajat  syyllistyvät  tässä 
ennakkoluuloihin,  koska  mm.  metsänhoitaja  Esko  Jalkanen  on  väittänyt  näke¬ 
vänsä  sieluruumiita  "ja  jopa  henkisiä  olentoja". 

Toinen  pseudorintaman  arvio  kirjastamme  julkaistiin  (sic)  Sanomalehtimies-Jour- 
nalistenissa,  joka  antoi  8.  toukokuuta  suuren  tilan  erikoistoimittaja  Esko  Mus¬ 
tosen  kirjoitukselle.  Siinä  hyökättiin  erityisesti  professori  Pertti  Hemanusta  vas¬ 
taan,  koska  tämä  oli  rohjennut  mainostaa  Skepsistä  ja  Paholaisen  asianajajaa 
samaan  lehteen  kirjoittamassaan  kolumnissa.  Mustosen  juttu  perustui  pariin 
selvään  väärinkäsitykseen,  ja  siitä  huokui  tosikkomaista  kaunaa  kaikkia  epäilijöi¬ 
tä  kohtaan.  Se  tarjosi  kuitenkin  hyvän  mahdollisuuden  pieneen  "keskusteluun" 
Sanomalehtimiehen  kirjapalstalla.  Mitäpä  emme  tekisi  kirjamme  myynninedis¬ 
tämisen  puolesta! 

Katsauksen  arvostelija  ja  Esko  Mustonen  ovat  ilmeisesti  ainoita,  jotka  ovat  roh¬ 
jenneet  julkisesti  moittia  Paholaisen  asianajajaa.  Asiallisempaa  kritiikkiä  odo¬ 
tellessamme  voimme  siteerata  joidenkin  muiden  lehtien  arvioita: 

"Kirja  ei  pyri  leimaamaan  pseudotieteiden  harrastajia  mitenkään  epäilyttäviksi 
tai  älyllisesti  vajavaisiksi.  Kirjoittajat  pyrkivät  vain  analysoimaan  erilaisten  us¬ 
komusjärjestelmien  tueksi  esitettyjä  "tieteellisiä"  perusteita,  he  yrittävät  löytää 
väitteiden  takaa  jotakin.  Jos  mitään  ei  löydy,  se  ei  ole  kirjoittajien  vika."  (Jan 
Rydman,  US  5. 4. -89) 

"Näistä  tiedotusvälineidenkin  suosimista  aiheista  ei  kannata  edes  vastedes  puhua, 
ellei  tunne  Skepsiksen  kirjan  tietoja.  Tämä  ei  tietenkään  miellytä  niitä,  jotka  ovat 
tottuneet  rahastamaan  taikauskolla."  (Kalevi  Kuitunen,  HS  25.4.-89) 

"Boken  fyller  sälunda  en  viktig  funktion  och  den  bör  vara  obligatorisk  läsning  för 
alla  som  är  inresserade  av  det  paranormala.  -  -  Paholaisen  asianajaja  kommer 
säkert  av  mänga  läsare  att  uppfattas  som  ett  enögt  och  konservativt  försvar  för 
en  föräidrad  materialistisk  väridsbild.  Detta  är  en  naturlig  försvarsreaktion,  men 
den  är  omotiverad.  I  stället  är  boken  ett  kraftfullt  försvar  för  den  värdefullaste 
intellektuella  egenskap  en  människa  kan  ha:  ett  vaket  och  kritiskt  omdöme." 
(Hans  Rosing,  Hufvudstadsbladet  22.6.-89) 

"Tämä  kirja  on  erinomaisen  terveellistä  luettavaa.  -  -  Lievää  tosikkomaisuutta 
olin  kirjassa  havaitsevinani.  Eiväthän  kaikki  ihmiset  taikavarpua  käyttäessään, 
ufoja  etsiessään  tai  horoskooppeja  lukiessaan  kovin  tosissaan  ole."  (Antti  Seppä, 
Kotkan  Sanomat  21.4.-89) 


14 


SKEPTIKKO  4,  kesä  1989 


"Sopii  vain  toivoa,  että  Skepsis-yhdistys  jaksaa  jatkaa  ponnisteiujaan  irrationa- 
iismin  kitkemiseksi.  Onhan  toki  niin,  ettei  meidän  ole  syytä  suhtautua  varauk¬ 
sellisesti  vain  rajatieteisiin,  vaan  myös  normaalitieteisiin  ja  niiden  löydöksiin.  -  - 
kyllä  ne  myös  lietsovat  aiheetonta  tieteisuskoa  ja  tuottavat  (tahatta?)  väärinkä¬ 
sityksiä,  joihin  olisi  aika  suhtautua  skeptisellä  mielellä."  (Kai  J.  Ilmonen,  Demari 
9. 5. -89) 


"Kirjoittajien  tekemät  paljastukset  eivät  ole  kuitenkaan  niin  järisyttäviä,  etteikö 
teos  sopisi  erinomaisesti  myös  niille,  jotka  haluavat  syventää  orastavaa  huuhaa- 
harrastustaan."  (Rauha  Korte,  Me  Naiset  toukokuu  -89) 

"Vaan  nyt  ovat  suomalaiset  tiedemiehet  saaneet  tarpeekseen.  Huuhaaoppien 
kimppuun  käydään  tässä  kirjassa  niin  ettei  paremmasta  väliä.  Täyslaidallinen 
toisensa  jälkeen  upottaa  paranormaalit  ilmiöt,  ihmeet,  taikavarpuosaston,  ast¬ 
rologian  ja  ufot  sinne  minne  ne  kuuluvatkin.”  (Risto  Nieminen,  Lapin  Kansa 
27.4.-89) 


"On  hyvä,  että  kirjoittajat  eivät  ainakaan  avoimesti  sorru  pilkkaamaan  paranor¬ 
maaleja  ilmiöitä  ja  niihin  uskovia,  kuten  ikävä  kyllä  joskus  tapahtuu.  Ns.  suuri 
yleisö  samastuu  usein  helpommin  pseudotieteilijöihin  kuin  tieteilijöihin.  Jos  tie¬ 
teilijät  esiintyvät  ylimielisesti,  se  on  omiaan  karkottamaan  kansalaisia  vakavan 
tutkimuksen  ääreltä."  (Ilpo  Salonen,  Tiede  2000  4/89) 

"Paholaisen  asianajajan  luettuaan  tuntuu  uskomattomalta  ihmisen  sitkeys  pitää 
kiinni  ihmeistä,  taikauskosta  ja  magiasta.  Kirjan  esipuheessa  epäillään  ihmis¬ 
luontoon  kuuluvan  jonkinlainen  kaipuu  yliluonnollisiin  kokemuksiin.  Mitä  tarpei¬ 
ta  nämä  yliluonnolliset  kokemukset  meissä  tyydyttävät?  Tiedemiehillä  on  monia 
ihmeitä  kerrottavanaan  -  -."  (Tiina  Pystynen,  Turun  Sanomat  1.7. -89) 

"Upea  skeptikon  käsikirja"  (Kari  Saari,  Vapaa  Ajattelija  4/89) 


Muut  lehdet 

Yhdistyksen  sihteerin  hallussa  on  tukku  ulkomailta  tulleita  skeptikkojen  lehtiä, 
jotka  odottavat  tarkempaa  perehtymistä.  Julkaisuja  on  kertynyt  parin  vuoden 
aikana,  lähinnä  The  Skeptical  Inquirer  -lehdessä  julkaistun  osoitteemme  ansios¬ 
ta. 

Jos  jäsenkunnassa  on  ulkomaankielen  taitoista  väkeä,  voimme  lainata  näitä  lehtiä 
luettavaksi.  Toivomme  tietysti,  että  Skeptikko  saisi  samalla  pienen  yhteenvedon 
siitä,  millaista  epäilyä  maailmalla  harjoitetaan.  Muiden  maiden  skeptikkoihin  saa 
myös  hyvin  yhteyden  näiden  lehtien  avulla,  jos  vaikka  joku  meistä  olisi  aikeissa 
käydä  ulkomailla. 

Sihteeri  Virtaselta  löytyy  mm.  seuraavia  julkaisuja: 

-  La  Altemativa  Radonal.  Julkaisija  Espanjan  skeptikkoyhdistys  Alternativa 
Racional  a  las  Pseudociencias  (ARP). 

-  Skepter.  Hollannin  skeptikkoyhdistyksen  Stichting  Skepsisin  lehti.  (Hienosti 
toimitettu,  oikea  aikakauslehti.  Osaako  kukaan  hollanninkieltä?) 

-  Cenap-Report.  Mannheimissa  Länsi-Saksassa  toimivan  skeptisen  ufoyhdistyk- 
sen  lehti.  (Cenap  =  Centrales  Erforschungsnetz  aussergevvöhniicher  Himmelsp- 
hänomene). 

-  Der  Skeptiker.  Länsisaksalaisen  skeptikkoyhdistyksen  Asupon  jäsenlehti. 
(Asupo  =  Arbeitsgemeinsohaft  der  Skeptiker  zur  Untersuchung  von  Pseudovvis- 
senschaften  und  Okkultem) 

-  Indian  Skeptic.  Intian  CSICOPin  lehti,  painoasultaan  vaatimaton,  mutta  si¬ 
sällöltään  hyvin  mielenkiintoinen.  Uutisia  humpuukimaailman  eturintamalta. 

-  Arip  view.  Etelä-Afrikan  skeptikkoyhdistyksen  Association  for  the  Rational 
Investigation  of  the  Paranormal'in  jäsenlehti. 

-  The  British  &  Irish  Skeptic.  Brittein  saarten  skeptikoiden  äänenkannattaja, 
ilmestyy  Dublinissa. 

-  Folkvett.  Ruotsin  yhdistyksen  Vetenskap  ooh  Folkbiidningin  lehti. 

-  The  Skeptic.  Australian  skeptikkolehti,  sisältää  runsaasti  mielenkiintoista  ta¬ 
rinaa  maapallon  toiselta  puolelta. 

-  New  Zealand  Skeptic.  Uuden  Seelannin  skeptikkoyhdistyksen  jäsenlehti. 

-  Lukematon  määrä  yhdysvaltalaisten  skeptikkoyhdistysten  lehtiä.  Osa  erinomai¬ 
sia,  osa  hieman  vaatimattomampia. 


Jos  olet  kiinnostunut,  soita  sihteerille,  puh.  356  028. 

Skepsiksen  seminaari  13.-15.10.1989 


Yhdistyksemme  ensimmäinen  kansainvälinen  seminaari  aiheesta 

ARE  THERE  ANY  W E L L- ATTESTE D  PARANORMAL  PHE- 
NOMENA? 

järjestetään  lokakuun  keskimmäisenä  viikonloppuna  Helsingin  yliopistolla.  Semi¬ 
naarin  esitelmät  edustavat  hyvin  erilaisia  asenteita  paranormaaleihin  ilmiöihin, 
joten  toivomme  niiden  herättävän  runsasta  keskustelua. 

Paikalle  on  tulossa  viisi  huomattavaa  ulkomaista  vierasta:  parapsykologian  tutki¬ 
jat  Susan  Blackmore,  Robert  Morris  ja  Andrew  MacKenzie  Britanniasta,  astrolo¬ 
gian  tutkija  Geoffrey  Dean  Australiasta,  sekä  taikuri  James  Randi,  jonka  matka 
viime  syksynä  valitettavasti  peruuntui. 

Susan  Blackmore  on  psykologian  tutkija  Bristolin  yliopiston  aivotutkimusla- 
boratoriossa.  Blackmore  on  tutkinut  70-luvun  alusta  ruumiistapoistumisilmiöita 
(eli  OBE-ilmiöitä).  Hän  on  osallistunut  aktiivisesti  keskusteluun  parapsykologian 
tieteellisyydestä. 

Robert  Morrison  Edinburghin  yliopiston  parapsykologian  professori. 

Andrew  Mackenzie  on  SPR:n  (Society  for  Psychical  Research)  varapuheen¬ 
johtaja  ja  entinen  sanomalehtimies,  joka  on  julkaissut  useita  alan  kirjoja.  Kirjoit¬ 
tanut  mm.  teoksen  Hauntings  and  apparitions,  joka  on  yhteenveto  Britannian 
parhaista  kummitustarinoista. 

Geoffrey  Dean  on  australialainen  tutkija  ja  tiedekirjoittaja,  Australian  skeptik- 
kojärjestön  hallituksen  jäsen.  Harjoittanut  ammattimaista  astrologiaa  ja  tehnyt 
useita  kriittisiä  tutkimuksia  astrologian  toimivuudesta. 

James  Randion  yhdysvaltalainen  taikuri  ja  kirjailija,  CSICOPin  aktiivijäsen,  ol¬ 
lut  usein  asiantuntijana  paranormaaleja  ilmiöitä  koskevien  koejärjestelyiden  suun¬ 
nittelussa.  Randi  on  luvannut  10  000  dollaria,  sille,  joka  valvotuissa  kokeissa 
pystyy  osoittamaan  paranormaaleja  kykyjä. 

Mukaan  on  kutsuttu  myös  dos.  Kyösti  Tarvainen,  joka  on  Suomen  astrolo¬ 
gisen  seuran  puheenjohtaja. 

Alkuperäinen  tarkoitus  oli  tehdä  tästä  eminaarista  samaila  ensimmäinen  yhteis¬ 
pohjoismainen  skeptikkojen  tapaaminen.  Muissa  pohjoismaissa  toiminta  näyttää 
tällä  hetkellä  kuitenkin  varsin  hiljaiselta,  mutta  saamme  kyllä  ainakin  muutamia 
norjalaisia  vieraita  mukaan  seminaariin. 

Seminaarissa  käsitellään  esitelmien  ja  alustusten  pohjalta  kaikkea  mahdollista  to¬ 
distusaineistoa  paranormaalien  ilmiöiden  olemassaolon  puolesta  ja  vastaan.  Eri¬ 
tyisteemoja  ovat  ESP,  ruumiistapoistumiset,  kummitukset,  astrologian  saavutuk¬ 
set  sekä  maasäteily  ja  taikavarvut.  Seminaarikieli  on  englanti  ja  kokoontumis¬ 
paikka  Helsingin  yliopiston  päärakennus,  luentosali  13  tai  15. 

Varsinaisen  seminaarin  (perjantaina  13.10  ja  lauantaina  14.10)  alustava  ohjelma 
on  seuraavilla  sivuilla. 

Sunnuntaina  15.10  Skepsiksen  edustajat  yhdessä  James  Bändin  kanssa  tutustu¬ 
vat  Hengen  ja  tiedon  messuihin  Helsingin  suomalaisella  yhteiskoululla.  Iltapäi¬ 
vällä  (kello  15:00)  Bändi  pitää  yliopiston  tiloissa  yleisöluennon.  Tarkempi  paikka 
ja  aihe  ilmoitetaan  myöhemmin. 

Lauantaina  järjestetään  kello  19:00  päivällinen,  johon  osallistuvat  seminaarin  esi¬ 
telmöijät,  James  Bändi  ja  Skepsiksen  hallitus.  Kaikki  jäsenet  ovat  tervetulleita 
mukaan  päivälliselle  (omalla  kustannuksellaan,  valitettavasti),  jossa  on  tilaisuus 
keskustella  vieraittamme  kanssa.  Lauantain  ravintolavarauksen  järjestämiseksi 
on  välttämätöntä  tietää  osallistujien  määrä  etukäteen.  Lähetä  siis  lehden  lop¬ 
pupuolella  ilmoittautumiskortti  (tai  sen  kopio)  Matti  Virtaselle  tai  ilmoittaudu 
puhelimitse.  Päivällisen  osalta  ilmoittautuminen  on  sitova.  Ilmoittautumiset  15. 
syyskuuta  mennessäl  Tarkempi  ohjelma  ja  muut  tarpeelliset  lisätiedot  postite¬ 
taan  ilmoittautuneille  lokakuun  alussa. 

ARE  THERE  ANY  VVELL-ATTESTED  PARANORMAL  PHE- 
NOMENA? 

Alustava  seminaariohjelma  perjantaina  13.10 

Paikka:  Helsingin  yiiopiston  päärakennus,  aamupäiväiiä  luentosali  15  ja  iltapäi¬ 
vällä  luentosali  13. 

9:00  Tervehdyssanat.  Skepsiksen  puheenjohtaja  prof.  Nils  Mustelln. 

9:15  On  the  rules  ofthegame.  Skepsiksen  varapuheenjohtaja  dos.  S. Albert 
Kivinen. 

10:15  The  statistical  significance  of  the  phenomena  observed  in  ESP  expe- 
riments  (esitelmän  lopullinen  otsikko  ilmoitetaan  myöhemmin).  Prof. 
Robert  Morris. 

11:30  Lounastauko. 

13:00  Out-of-body  experiences  (lopullinen  otsikko  ilmoitetaan  myöhemmin). 
Dr.  Susan  Blackmore. 

14:00  Kahvitauko. 

14:30  Evidential  value  of  spontaneous  cases.  Dr.  Andrew  MacKenzie. 

15:30  Paneelikeskustelu. 


17:00  Tilaisuus  päättyy. 


SKEPTIKKO  4,  kesä  1989 

Alustava  seminaariohjelma  lauantaina  14.10 

Paikka:  Helsingin  yliopiston  päärakennus,  luentosali  13. 

9:15  The  case  for  astrology.  Dr.  Geoffrey  Dean. 

11:00  On  the  empihcal  evidence  for  astrology.  Dos.  Kyösti  Tarvainen. 

12:00  Keskustelu  astrologiasta. 

12:30  Lounastauko. 

14:00  Dovvsing  and  Earth  radiation.  Prof.  Nils  Edelman. 

Iltapäivän  loppupuolen  ohjelma  on  toistaiseksi  avoin.  Maasäteilystä  on 
pyydetty  puheenvuoro  tri.  Sakari  Närväseltä.  Mahdollisesti  myös  nor¬ 
jalaiset  vieraat  kertovat  omasta  toiminnastaan,  mm.  kokeista,  joilla  on 
tutkittu  taikavarvun  käyttöä  lumivyöryyn  hautautuneiden  ihmisten  etsi¬ 
misessä. 

16:00  Keskustelua.  Mukana  myös  James  Randi. 


17:00  Tilaisuus  päättyy. 

Jos  siis  haluat  osallistua  yhteiselle  päivälliselle,  lähetä  alla  oleva  ilmoittautumis- 
lipuke  (tai  sen  kopio  tai  vastaavat  tiedot  postikortilla)  sihteerille  tai  ilmoittaudu 
puhelimitse. 


Nimi 

Lähiosoite 

Postitoimipaikka 

Puhelin 

Osallistun  seminaariin  perjantaina  13.10  l_l 
Osallistun  seminaariin  lauantaina  14.10  l_l 
Osallistun  päivälliselle  lauantaina  14.10  kello  19:00  LI 
Tulen  seuraamaan  Bändin  esitystä  sunnuntaina  l_l 

Seuraava  Skeptikko  ilmestyy  marraskuun  lopussa  tai  joulukuun  alussa.  Yritämme 
saada  siihen  jonkinlaisen  yhteenvedon  seminaarissa  pidetyistä  esitelmistä. 

Jos  haluat  lisää  tietoa  skeptikkojen  kansainvälisestä  toiminnasta,  suosittelemme 
CSICOPin  julkaisemaa  The  Skeptical  Inquirer  -lehteä.  Voit  tilata  sen  kääntö¬ 
puolella  olevalla  lomakkeella.  Postita  täytetty  lomake  osoitteeseen 

The  Skeptical  Inquirer 
P.O.  Box  229 
Bullalo,  NY  14215-9980 
USA 


Box  229,  Buflalo,  New  York  1 421 5  US  A  country 

Jos  haluat  liittyä  Skepsiksen  jäseneksi,  lähetä  allaoleva  lomake  täytettynä  Skep¬ 
siksen  sihteerille,  jolta  voit  myös  kysellä  lisätietoja  yhdistyksestä  (osoite  löytyy 
sivulta  2). 


Jäsenanomus 

Nimi 

Ammatti  ja  oppiarvo 

Lähiosoite 

Postitoimipaikka 

Puhelin 

Työpaikka 

Lähiosoite 

Postitoimipaikka 

Puhelin 

Kokemus  Skepsiksen  toimialaan  liittyvistä  asioista,  mahdolliset  aihetta  sivuavat 
julkaisut,  jäsenyys  muissa  tieteellisissä  yhdistyksissä,  erityiset  mielenkiinnon  koh¬ 
teet  (käytä  tarvittaessa  erillistä  paperia): 


Hyväksyn  Skepsis-yhdistyksen  säännöissä  määritellyt  tarkoituksen  ja  toimintape¬ 
riaatteet  (kts.  lehden  takakansi)  ja  haluan  liittyä  yhdistyksen  jäseneksi. 

Päiväys 


Allekirjoitus 


Skepsis  on  1987  perustettu  suomalaisten  skeptikkojen  yhdistys.  Skep¬ 
siksen  toimintaperiaatteet  ovat  samantapaiset  kuin  yhdysvaltalaisen 
CSICOPin  (Committee  for  the  Scientific  Investigation  of  Claims  of 
the  Paranormal),  mutta  se  toimii  täysin  itsenäisesti  vaikkakin  yhteis¬ 
työssä  CSICOPin  ja  muiden  vastaavien  järjestöjen  kanssa. 

Yhdistyksen  säännöissä  mainitaan  Skepsiksen  tarkoituksesta  ja  pe¬ 
riaatteista  seuraavaa: 

Yhdistyksen  tarkoitus  on: 

-  Edistää  paranormaaleja  ilmiöitä  koskevien  väitteiden  objektiivista 
ja  puolueetonta  tieteellistä  tutkimusta,  ottamatta  näiden  väittei¬ 
den  paikkansapitävyyteen  kantaa  apriorisin,  tutkimusta  edeltävin 
perustein. 

-  Ylläpitää  tällaisesta  tutkimuksesta  kiinnostuneiden  ihmisten  ver¬ 
kostoa  seka  pitää  yhteyttä  vastaavanlaisiin  yhteisöihin  kotimaassa 
ja  ulkomailla. 

-  Julkaista  paranormaaleja  ilmiöitä  koskevia  väitteitä  tutkivia  artik¬ 
keleja  ja  kirjoja  sekä  laatia  tällaisia  väitteitä  sisältävien  julkaisujen 
bibliografioita. 

-  Järjestää  alaan  liittyviä  kokouksia  ja  konferensseja  seka  harjoittaa 
valistus-  ja  tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  sitoutumaton. 

Yhdistyksen  hallitus  voi  hyväksyä  anomuksesta  yhdistyksen  jäseneksi 
yksityishenkilöitä  ja  oikeuskelpoisia  yhteisöjä,  jotka  hyväksyvät  edellä 
mainitut  yhdistyksen  periaatteet. 


